text: De løber for kræftramte børn
  12 oktober 2013 kl. 12.48
  Elektrikere løber fra Esbjerg sygehus til Kolding sygehus til fordel for kræftramte børn.
  To elektrikere fra installationsfirmaet B. Schrøder i Holsted var i gang med noget elektrikerarbejde på børneafdelingen på Kolding sygehus.
  Det berørte dem så meget, at de foreslog chefen, at firmaet lavede et stafetløb fra Esbjerg sygehus til Kolding sygehus til fordel for kræftramte børn.
  Det er baggrunden for dagens løb.
  Firmaets samarbejdspartnere og kunder har gennem sponsorrater sørget for, at løbet vil indbringe op mod 10.000 kr., som går til familier med kræftramte børn.
  